ตำบลม่วงสามสิบ

ตำบลม่วงสามสิบ เป็นตำบลหนึ่งในอำเภอม่วงสามสิบ จังหวัดอุบลราชธานี เป็นตำบลที่ตั้งที่ว่าการอำเภอม่วงสามสิบ

 ประวัติ 
ตำบลม่วงสามสิบ เดิมเป็นหมู่บ้านชื่อ "บ้านม่วง" โดยในปี  พ.ศ. 2458 สมัยยุคกรุงรัตนโกสินทร์ พระวิภาคพนจกิจได้หาสถานที่ก่อสร้างอำเภอเกษมสีมา และพาราชการเดินทางมาพักแรมที่โคกดอนยูง (ปัจจุบันเป็นหมู่บ้านหนึ่งในตำบลม่วงสามสิบ) ชาวบ้านม่วงทราบข่าวจึงได้ออกไปต้อนรับและมอบที่ดินแปลงหนึ่งให้เป็นที่ตั้งอำเภอในพื้นที่บ้านม่วง และได้เปลี่ยนชื่อเป็น "อำเภอม่วงสามสิบ" ตามชื่อหมู่บ้านและได้ตั้งบ้านม่วงขึ้นเป็นตำบล และขยายพื้นที่การปกครองออกเป็น 12 หมู่บ้านจนถึงปัจจุบัน

 ภูมิศาสตร์ 
สภาพพื้นที่ตำบลม่วงสามสิบเป็นที่ราบเรียบ และเป็นเนินสูงในบางแห่ง มีลำห้วยและแหล่งน้ำกระจายอยู่ทั่วไป ลำห้วยสายสำคัญ คือ ลำห้วยมะหรี่ พื้นที่ส่วนใหญ่ใช้ทำเกษตรกรรมทำนา ที่ดิน สาธารณะประโยชน์ ตำบลม่วงสามสิบมีอาณาเขตติดต่อกับตำบลข้างเคียง ดังนี้

 ทิศเหนือ ติดต่อกับตำบลหนองเมือง อำเภอม่วงสามสิบ จังหวัดอุบลราชธานี
 ทิศตะวันออก ติดต่อกับตำบลเตย อำเภอม่วงสามสิบ จังหวัดอุบลราชธานี
 ทิศใต้ ติดต่อกับตำบลยางสักกระโพหลุ่ม ตำบลโพนแพง และตำบลหนองเหล่า อำเภอม่วงสามสิบ จังหวัดอุบลราชธานี
 ทิศตะวันตก ติดต่อกับตำบลหนองฮาง และตำบลยางโยภาพ อำเภอม่วงสามสิบ จังหวัดอุบลราชธานี

 เขตการปกครอง 
ตำบลม่วงสามสิบแบ่งการปกครองออกเป็น 12 หมู่บ้าน ได้แก่

 หมู่ที่ 1 ม่วงสามสิบ
 หมู่ที่ 2 หนองหัวลิง
 หมู่ที่ 3 โนนค้อ
 หมู่ที่ 4 หนองขอน
 หมู่ที่ 5 ม่วงสามสิบ
 หมู่ที่ 6 ตำแย
 หมู่ที่ 7 เหล่าข้าว
 หมู่ที่ 8 เทพา
 หมู่ที่ 9 ดอนยูง
 หมู่ที่ 10 ม่วงสามสิบ
 หมู่ที่ 11 ตำแย
 หมู่ที่ 12 ม่วงสามสิบ

องค์กรปกครองส่วนท้องถิ่นในตำบลม่วงสามสิบมีอยู่ด้วยกัน 2 แห่ง ได้แก่
 เทศบาลตำบลม่วงสามสิบ ครอบคลุมบางส่วนของหมู่ 1, 5, 10, 12
 องค์การบริหารส่วนตำบลม่วงสามสิบ ครอบคลุมนอกเขตเทศบาลตำบลม่วงสามสิบ ได้แก่ บางส่วนของหมู่ที่ 1, 5, 10, 12 และหมู่ที่ 2, 3, 4, 6, 7, 8, 9, 11 เต็มทั้งหมู่บ้าน

 อ้างอิง 

 แหล่งข้อมูลอื่น 
 เว็บไซต์เทศบาลตำบลม่วงสามสิบ
 เว็บไซต์องค์การบริหารส่วนตำบลม่วงสามสิบ

ม่วงสามสิบ
หมวดหมู่:อำเภอม่วงสามสิบ